《登城漫兴》
明代·孙一元

独上荒城望九垠，长风吹月到天津。蛟鼍浪起全吞楚，鸟鼠山空远见秦。

岁月虚惊青琐梦，江湖终要白纶巾。不须更道归来好，烂醉樽前软脚春。

作者简介：（1484—1520）明人，自称关中（今陕西）人，字太初，自号太白山人。风仪秀朗，踪迹奇诘，乌巾白帢，铁笛鹤瓢，遍游名胜，足迹半天下。善为诗，正德间僦居长兴吴珫家，与刘麟、陆昆、龙霓、吴珫结社倡和，称苕溪五隐。有《太白山人稿》。